section_heading: Rođenje
paragraph_text: Jedna od priča o Dionizu (iz orfičkih himna) govori kako je Hera, Zeusova žena, bila ljubomorna na dijete koje nije bilo njezino, pa je poslala Titane da ga rastrgaju. Oni su dijete namamili igračkama i rastrgali ga na komadiće te ga gotovo cijelog pojeli prije nego što ih je Zeus uspio rastjerati svojom božanskom grmljavinom. Jedini dio koji je spašen bilo je njegovo srce. Zeus je srce usadio u Semelinu utrobu i Dioniz biva ponovo rođen.